திறந்த பொருளாதாரத்திற்கு முன்னர் இந்த நாட்டில் முச்சக்கர வண்டிகள், தனியார் பஸ் சேவை, தொலைக் காட்சி, அலைபேசி, கணனி, இணையத்தள வசதிகள் போன்ற எவ்வித வசதியும் இருக்கவில்லை. திறந்த பொருளாதாரத்தின் பின்னரே இவையனைத்தும் நாடு புராவும் பரவியது. இன்று நாம் நவீன உலகிற்குப் பொருந்தக்கூடிய புதியதொரு நாட்டை உருவாக்கி வருகின்றோம். கொழும்பில் இருந்து கண்டி வரை சகல நகரங்களையும் நவீன வசதிகளைக் கொண்ட நகரங்களாக மாற்றியமைத்து வருகின்றோம். நாட்டின் பிரதான நகரங்களை இணைக்கும் அதிவேகப் பாதைகளை அமைத்து வருகின்றோம். நவீன தொடர்பாடல் வசதிகளை முன்னேற்றி புதிய உலகுடன் இணைந்து நடவடிக்கை மேற்கொள்வதற்குத் தேவையான சூழலை உருவாக்கி வருவதாகவும் பிரதமர் ரணில் விக்கிரமசிங்க அவர்கள் இங்கு தெரிவித்தார்.